text: Igen væbnet røveri mod Fakta
  17 marts 2011 kl. 14.12
  Netop, som politiet har opklaret ét røveri mod en Fakta i Kolding, skete det igen et andet sted i byen.
  Denne gang i forretningen på Agtrupvej i Kolding. Røveriet skete kort før klokken 21 i går. Gerningsmanden truede personalet med en sølvfarvet pistol til at udlevere dagens omsætning.
  Han beskrives som 18-20 år gammel, talte engelsk, var iført sort hættetrøje med hvidt logo foran og sorte bukser. Han flygtede til fods - paradoksalt nok med en Netto-pose, hvor pengene lå i. 
  I dag blev en polsk statsborger fremstillet i grundlovsforhør ved retten i Kolding for røveriet for en måneds tid siden mod den anden Fakta-forretning.
  